Tekstin valinta ja kopiointi käytettäessä VoiceOveria
Tässä ohjeessa kerrotaan miten voit valita ja kopioida tekstiä, kun käytössäsi on VoiceOver ruudunlukija.
Koko tekstin valitseminen ja kopiointi leikepöydälle
1.	Pyöritä roottori kohtaan muokkaa
2.	pyyhkäise yhdellä sormella alas kunnes tulet kohtaan ”valitse kaikki” ja tee yhden sormen tuplanapautus
3.	Seuraavaksi pyyhkäise yhdellä sormella alas kunnes tulet ”kopioi” kohtaan ja tee yhden sormen tuplanapautus, nyt teksti on kopioitu leikepöydälle.
Tekstin osan valinta ja kopiointi leikepöydälle
1.	Siirry sen tekstikohdan alkuun josta haluat kopioida (katso tarvittaessa ohje ”Tekstissä liikkuminen VoiceOverilla”)
2.	Pyöritä roottorista kohta ”teksti valinta”
3.	Valitse yhden sormen pystypyyhkäisyllä valinnan laajuus, esimerkiksi merkin tai sanan valinta 
4.	valitse teksti pyyhkäisemällä yhdellä sormella oikealle kunnes olet valinnut haluamasi alueen.
5.	pyöritä roottorista kohta ”muokkaa”
6.	pyyhkäise yhdellä sormella alas kunnes kuulet ”Kopioi” ja tee yhden sormen tuplanapautus, nyt valittu teksti on kopioitu leikepöydälle
Viimeksi puhutun tekstin kopiointi 
Voit kopioida leikepöydälle myös VoiceOverin viimeksi lukeman tekstin. Kun VoiceOver on lopettanut puhumisen, siirtyy viimeksi puhuttu teksti leikepöydälle kun teet kolmen sormen neloisnapautuksen. HUOM! Mikäli myös Zoomaus on käytössä tarvitaan napautuksia viisi.
Tekstin sijoittaminen leikepöydältä 
-	Tapa 1: Etsi paikka johon haluat tekstin sijoittaa ja aktivoi se tuplanapautuksella
1.	pyöritä roottorista kohta ”Muokkaa”
2.	Pyyhkäise yhdellä sormella alas kohtaan ”Sijoita” ja tee yhden sormen tuplanapautus ja leikepöydällä oleva teksti  liitetään kenttään.
-	tapa 2: Etsi paikka johon haluat tekstin sijoittaa ja aktivoi se tuplanapautuksella. 
1.	Tee ruutuun yhden sormen tuplanapautus ja pito-ele.
2.	Nosta sormi pois ruudulta niin ilmestyy ”sijoita-painike”. 
3.	Tee yhden sormen tuplanapautus ja leikepöydällä oleva teksti sijoittuu valitulle kohdalle.